Μπιλιάνα Γκλιγκόροβιτς

Η Μπιλιάνα Γκλιγκόροβιτς (γεννήθηκε στις 31 Ιανουαρίου 1982 στην πόλη Πούλα (Κροατία)) είναι επαγγελματίας πρώην διεθνής πετοσφαιρίστρια, η οποία αγωνίζεται ως πασαδόρος. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Ιταλίας, της Ρωσίας, της Ελλάδας, της Ρουμανίας και του Αζερμπαϊτζάν.

 Η Μπιλιάνα Γκλιγκόροβιτς, αν και γεννημένη στην Κροατία βρέθηκε από πολύ μικρή ηλικία στην Ιταλία και υπέγραψε το πρώτο της επαγγελματικό συμβόλαιο με την ιταλική Ρέτζιο Καλάμπρια. Στην πρώτη της κιόλας χρονιά με την Καλάμπρια, η Γκλιγκόροβιτς κατάφερε να κατακτήσει δύο τίτλους και συγκεκριμένα το Σούπερ Καπ Ιταλίας (2000) καθώς και το Πρωτάθλημα Ιταλίας (2001). Μετά το επιτυχημένο πέρασμά της από την Καλάμπρια, η Γκλιγκόροβιτς συνέχισε να αγωνίζεται σε ομάδες της Ιταλίας για τα επόμενα επτά χρόνια και συγκεκριμένα μέχρι το 2008. Οι ομάδες στις οποίες αγωνίστηκε κατά τη διάρκεια της επταετίας αυτής ήταν η Βόλει Ιμόλα, η Σαντεράμο Σπορτ, η Μέγκιους Βόλει Κλαμπ, η Αλτάμουρα Βόλει και η Τσιέρι Βόλει. Το 2008 αποφάσισε να αφήσει την Ιταλία και να ταξιδέψει στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για ένα χρόνο χωρίς να καταφέρει να κατακτήσει κάποιο τίτλο. Κατάφερε ωστόσο να κατακτήσει με το σύλλογο τη δεύτερη θέση στην τελική βαθμολογία του ελληνικού πρωταθλήματος. Την αμέσως επόμενη σεζόν συνέχισε να αγωνίζεται στην Ελλάδα φορώντας τη φανέλα του Απολλώνιου. Το 2010, η Μπιλιάνα Γκλιγκόροβιτς αποφάσισε να μεταπηδήσει στη Ρουμανία για λογαριασμό της Ντιναμό Βουκουρεστίου. Στην ομάδα του Βουκουρεστίου παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο. Μετά το τέλος της αγωνιστικής περιόδου 2010-11, η Γκλιγκόροβιτς μετεγγράφη στην ΒΚ Μπακού, ομάδα του Αζερμπαϊτζάν, στην οποία παρέμεινε επίσης για ένα χρόνο. Με την ομάδα του Μπακού κατέκτησε την τρίτη θέση στο πρωτάθλημα της χώρας και το χάλκινο μετάλιο στο Τσάλεντζ Καπ Το 2012 αποφάσισε να επιστρέψει στην Ελλάδα για λογαριασμό του Ηρακλής Κηφησιάς. Στην ομάδα της Κηφησιάς παρέμεινε για ένα χρόνο καθώς το καλοκαίρι του 2013 μετεγγράφη στα Βριλήσσια.Το 2015 αγωνίστηκε στην ομάδα της Ηλιούπολης για δυο χρόνια. Το 2017 μετακομίζει για λογαριασμό του ΑΡΗ στην Θεσσαλονίκη όπου φτάνουν στους τελικούς του πρωταθλήματος. Το 2018 επιστρέφει στην Ηλιούπολη όπου και κλείνει την καριέρα της. Η Μπιλιάνα Γκλιγκόροβιτς ήταν διεθνής με την εθνική ομάδα πετοσφαίρισης γυναικών της Κροατίας με τη φανέλα της οποίας έχει 180 συμμετοχές. Έχει συμμετάσχει μεταξύ άλλων στο Ευρωπαικό πρωτάθλημα πετοσφαίρισης γυναικών το 1997 στο Μπρνο της Τσεχίας όπου κατέκτησε την δεύτερη θέση. το 2000 αγωνίστηκε στους Ολυμπιακούς Αγώνες του Σίδνεϊ όπου κατέκτησε την έβδομη θέση. το 2001 αγωνίστηκε στο Ευρωπαικό πρωτάθλημα πετοσφαίρισης γυναικών που έγινε στην Βάρνα της Βουλγαρίας.το 2011 αγωνίστηκε στο Ευρωπαικό πρωτάθλημα πετοσφαίρισης γυναικών που έγινε στην Μόνζα της Ιταλίας. το 1997 και 2009 αγωνίστηκε στους Μεσογειακούς αγώνες στο Μπάρι και στην Πεσκάρα όπου κατέκτησε το Αργυρό και Χάλκινο μετάλιο. Συμμετοχή στους World Youth Games 1998 Mocsow Τίτλοι 3 Πρωτάθληματα Κροατίας 3 Κύπελα Κροατίας 1 Πρωτάθλημα Ιταλίας 1 Σουπερ Καπ Ιταλίας 1 Champions League 2 Συμμετοχές σε final four Champions League 2η Θέση στο Ευρωπαϊκό πρωτάθλημα νεανίδωνΑτομικές διακρίσεις 2010: MVP της 16ης αγωνιστικής της Α1 βόλεϊ Ελλάδας 2011: Καλύτερη πασαδόρος του τουρνουά «Αγκάτα Μροζ» της Πολωνίας 2018: MVP της 20ης αγωνιστικής Α1 βόλεϊ Ελλάδας 2000: 2η Καλύτερη πασαδόρος στους Ολυμπιακούς Αγώνες του Σίδνεϊ https://women.volleybox.net/biljana-gligorovic-p12381/indoor_tournaments https://women.volleybox.net/biljana-gligorovic-p12381/clubs http://www.volleywood.net/volleyball-tournaments/2011-agata-mroz/2011-agata-mroz-memorial-tourney/ https://www.gettyimages.ie/photos/croatia-volleyball-woman?mediatype=photography&page=4&phrase=croatia%20volleyball%20woman&recency=anydate&sort=mostpopular&license=rf,rm&suppressfamilycorrection=true http://en.people.cn/english/200009/18/eng20000918_50750.html https://issuu.com/hrvatskiolimpijskiodbor/docs/hrvatska_i_sportasice_na_olimpijski/128 https://www.instagram.com/biljana_gl/?hl=hr https://www.fosonline.gr/volleyball/a-andron/article/50950/andreadis-me-tin-omada-tis-kardias-moy-sti-gynaika-tis-kardias-moy-mpimpi-gkligkorovits-pic https://www.olympic.org/biljana-gligorovic https://g.co/kgs/t1xFEp